โดนแมวกัดค่ะ คิดว่าจะไปหาวันรุ่งขึ้น แต่พอตกดึกดันไม่สบายไข้ขึ้น แบบนี้ติดเชื้อหรือยังค่ะ ไปฉีดวัคซีนยังทันไหม
สวัสดีค่ะ โดยปกติโรคพิษสุนัขบ้าในคนนั้น จะมีระยะฟักตัวส่วนใหญที่ 3 เดือนถึง 4 สัปดาห์ ดังนั้น หากเพิ่งแมวกัดเมื่อวาน แสดงว่าอาการมีไข้ดังกล่าวไม่ใช่จากโรคพิษสุนัขบ้าแต่อย่างใดค่ะ โดยอาจเกิดจากสาเหตุอื่นๆ เช่น แผลที่ถูกกัดมีการอักเสบติดเชื้อ เป็นไข้หวัด หรือไข้ติดเชื้ออื่นๆ เช่น ไข้เลือดออก เป็นต้นดังนั้น ให้สังเกตอาการของไข้ไปก่อนค่ะ หากมีไข้สูงต่อเนื่องนานเกิน 3 วัน ควรไปพบแพทย์เพื่อตรวจหาสาเหตุค่ะส่วนวัคซีนป้องกันพิษสุนัขบ้านั้น ก็ควรรีบไปฉีดให้เร็วที่สุดค่ะ และหากในช่วง 5 ปีที่ผ่านมา ยังไม่เคยได้รับการฉีดวัคซีนบาดทะยักกระตุ้น แนะนำควรฉีดกระตุ้นด้วยค่ะ เพราะแผลจากการโดนสัตว์กัดกรือข่วน ถือเป็นบาดแผลสกปรกค่ะสวนบาดแผล ให้ล้างทำความสะอาดด้วยสบู่ ใส่ยาฆ่าเชื้อ เช่น โพวิโดน ไอโอดีน เป็นต้น เช็ดทำความสะอาดแผลทุกวันด้วยน้ำเกลือและใส่ยาฆ่าเชื้อด้วย และหลีกเลี่ยงการโดนน้ำจนกว่าแผลจะหายค่ะ หากแผลมีอาการบวมดแดงมาก ควรไปพบแพทย์เพื่อให้ดูแลบาดแผลและจ่ายยาปฏิชีวนะฆ่าเชื้อที่เหมาะสมค่ะ